**ΑΝΑΚΟΙΝΩΣΗ**

**Θέμα: Παράδοση των λογαριασμών Office 365 σε γονείς / κηδεμόνες, για να γίνει εγκατάσταση του προγράμματος Teams, το οποίο θα αξιοποιηθεί στην εξ’ αποστάσεως εκπαίδευση**

Αγαπητοί γονείς/ κηδεμόνες των μαθητών/τριών των τάξεων Ε΄και Στ΄,

Κάθε μαθητής/τρια των τάξεων Ε΄ και Στ΄ θα πάρει ένα username και ένα password, ώστε να εγκαταστήσει το πρόγραμμα Teams, που είναι μέρος του πακέτου Office 365, σε ψηφιακή συσκευή (σταθερό Ηλεκτρονικό Υπολογιστή, laptop, tablet, κινητό τηλέφωνο). Οι λογαριασμοί της Microsoft Office 365 έχουν εξασφαλιστεί από το ΥΠΠΑΝ, με σκοπό να συμμετέχουν οι μαθητές/τριες σε επόμενο στάδιο και εάν χρειαστεί, σε εξ αποστάσεως εκπαίδευση. Αυτόν τον λογαριασμό θα τον δώσετε στο παιδί σας εάν του δίνετε τη συγκατάθεσή σας να τον χρησιμοποιεί.

Οι κωδικοί θα σταλούν με ηλεκτρονικό ταχυδρομείο σε όσους δίνουν τη συγκατάθεσή τους. Θα γίνει ανάρτηση των οδηγιών πρόσβασης στην ιστοσελίδα του σχολείου. Μόλις γίνει επιτυχής εγκατάσταση παρακαλούμε όπως μας ενημερώσετε.

Μπορείτε να μπείτε με τους κωδικούς που θα πάρετε στην πλατφόρμα [https://portal.office.com](https://portal.office.com/) για να ενεργοποιήσετε τον λογαριασμό. Εδώ θα σας ζητηθεί να αλλάξετε το συνθηματικό password για λόγους ασφάλειας των δεδομένων σας. Το νέο συνθηματικό πρέπει να περιλαμβάνει 8 χαρακτήρες, εκ των οποίων ο ένας με κεφαλαία, έναν αριθμό και ένα τουλάχιστον σύμβολο. Παρακαλούμε σημειώστε τον κωδικό σας. Σε περίπτωση που τον χάσετε θα πρέπει να ενημερώσετε τη δασκάλα του παιδιού σας.

Επιλέγοντας **«Εγκατάσταση Office 365»** από το μενού της ιστοσελίδας μας μπορείτε να βρείτε αναλυτικές οδηγίες.

Σας ευχαριστούμε για τη συνεργασία.